[pic] | ЕВРОПЕЙСКА КОМИСИЯ |

Брюксел, 7.2.2011

COM(2011) 37 окончателен

ДОКЛАД НА КОМИСИЯТА

ТРЕТИ ГОДИШЕН ДОКЛАД ЗА ИЗПЪЛНЕНИЕТО НА ЕВРОПЕЙСКИЯ ФОНД ЗА РИБАРСТВО (2009 Г.)SEC(2011) 139 окончателeн

СЪДЪРЖАНИЕ

ДОКЛАД НА КОМИСИЯТА ТРЕТИ ГОДИШЕН ДОКЛАД ЗА ИЗПЪЛНЕНИЕТО НА ЕВРОПЕЙСКИЯ ФОНД ЗА РИБАРСТВО (2009 Г.) 1

1. ВЪВЕДЕНИЕ 3

2. ГОДИШЕН ДОКЛАД ЗА 2009 г. 3

2.1. Основни развития, тенденции и предизвикателства при изпълнението на оперативните програми 3

2.1.1. Изпълнение на Европейския фонд за рибарство от държавите-членки 3

2.1.2. Изпълнение на бюджета от Комисията 5

2.2. Икономическо положение в сектора на рибарството 5

2.3. Координиране на ЕФР със структурните фондове и ЕЗФРСР 7

2.4. Техническо подпомагане 7

2.4.1. Използване на бюджета за техническо подпомагане от държавите-членки 7

2.4.2. Използване на бюджета за техническо подпомагане от Комисията 8

3. Актуално състояние на стратегиите за одит, системите за управление и контрол и годишните доклади за контрол 9

4. Финансово изпълнение в държавите-членки 10

ВЪВЕДЕНИЕ

Съгласно член 68 от Регламента за ЕФР[1] до 31 декември всяка година Комисията изпраща до Европейския парламент, до Съвета, до Европейския икономически и социален комитет и до Комитета на регионите доклад за действителното изпълнение на ЕФР. Докладът трябва да се основава на прегледа и оценката от страна на Комисията на годишните доклади на държавите-членки и на всякаква друга налична информация.

Настоящият трети годишен доклад обхваща изпълнението на ЕФР през 2009 г., която е третата година от програмния период на ЕФР (2007—2013 г.). Настоящият доклад се придружава от работен документ на службите на Комисията, който включва кратко резюме на изпълнението на ЕФР във всяка държава-членка, както и четири таблици с подробна информация за финансовото изпълнение[2].

ГОДИШЕН ДОКЛАД ЗА 2009 г.

Основни развития, тенденции и предизвикателства при изпълнението на оперативните програми

Изпълнение на Европейския фонд за рибарство от държавите-членки

Забавеното приемане на Регламента за ЕФР доведе до късното приемане на оперативните програми от държавите-членки. В резултат малък брой системи за управление и контрол и стратегии за одит бяха одобрени от Комисията до края на 2008 г. По тази причина в годишните доклади за 2007 и 2008 г. се акцентираше повече върху планирането, отколкото върху реалното изпълнение.

В повечето държави-членки истинското изпълнение на ЕФР започна през 2009 г. Общото изпълнение на ЕФР в края на тази трета година бе 18,4 % (793 894 729 EUR) относно поетите задължения и 4,1 % (175 029 780 EUR) относно плащанията. От изплатените 4,1 % междинните плащания достигнаха сумата от 66 208 380 EUR, а остатъкът представлява плащания за предварително финансиране.

Съществуват ред причини за бавното изпълнение, които са извън контрола на държавите-членки. Етапът на планиране бе значително забавен; освен вече споменатото късно приемане на Регламента за ЕФР и на Регламента за прилагане, друга причина беше допълнителният преглед на оперативните програми, необходим в тези държави-членки, които решиха да приложат Регламента за преструктуриране[3]. Държавите-членки трябваше също да дадат приоритет на планирането и въвеждането на СУК за по-големи фондове на ЕС. Това доведе до отлагане на приемането на СУК за ЕФР; още повече въвеждането на съответстваща на правилата СУК бе сложна задача, решавана за първи път от относително малка риболовна администрация, която в същото време трябваше да завърши изпълнението на Финансовия инструмент за ориентиране на рибарството (ФИОР) 2000—2006 г. В резултат независимо че много държави-членки извършиха плащания на бенефициери през 2009 г., тези плащания не биха могли да бъдат възстановени от Комисията преди приемането на СУК. Десетте оперативни програми, за които СУК не беше приета до декември 2009 г., представляваха около 75 % от бюджета на ЕФР, разпределен за целия период. Тъй като всички тези причини за забавяне вече не съществуват, се очаква ускоряване на изпълнението през оставащия срок на програмата.

Освен това външни фактори, свързани с икономическата криза, превърнаха усвояването на средствата в още по-трудна задача за държавите-членки. Икономическата и финансовата криза затрудни частните инвестиции и по този начин забави проектите за производствени инвестиции. В същото време националните мерки за икономии ограничиха националното съфинансиране. Частните бенефициери в сектора на рибарството, аквакултурата и преработката бяха най-силно засегнати от затрудненото кредитиране, което се добави към неясните икономически перспективи в сектора на рибарството като цяло.

В резултат на това в края на 2009 г. по-голямата част от плащанията, сертифицирани от държавите-членки, бяха по Ос 1 (където мерки за окончателно и временно преустановяване заедно с високия интензитет на помощта улесниха финансовото усвояване) (56 % или 66 432 494 EUR), докато по Ос 2 и Ос 3 плащанията бяха съответно 17 % (20 622 766 EUR) и 25 % (29 489 870 EUR).

Размерът от 18,4 % на общите поети задължения на ЕФР за конкретни проекти обаче показва бъдещ напредък при изпълнението, като при някои държави-членки този процент надхвърля 30. Поетите задължения по оси възлизат на 7,7 % (333 489 343 EUR) за Ос 1, 5,3 % (226 739 180 EUR) за Ос 2, 4,7 % (200 252 175 EUR) за Ос 3 и 0,4 % (15 872 583 EUR) за Ос 4. Тези цифри показват известен напредък не само по Ос 1, но и за помощта по Оси 2 и 3. Това означава, че независимо от въздействието на финансовата и икономическата криза осъществяването на частни и колективни инвестиционни проекти може би се увеличава.

По Ос 4 се наблюдава бавен старт, който се дължи на по-дългото време, необходимо за създаване на местни партньорства и за приемане на стратегии за местно развитие. Тези забавяния се дължат главно на новостта на този подход отдолу-нагоре, с който се въведе териториално измерение на оперативните програми, които традиционно бяха насочени към секторна подкрепа. В края на 2009 г. обаче повече от 90 местни групи за действие в областта на рибарството (FLAG) вече бяха избрани в девет от двадесет и една държави-членки, прилагащи Ос 4. Общо се очаква създаването на 245 FLAG до средата на 2011 г.

С цел да се ускори изпълнението на ЕФР и да се направи възможно достигането на помощта от ЕФР до бенефициери в секторите на рибарството, аквакултурата и преработката, държавите-членки трябва действат колкото е възможно по-бързо в съответствие с финансовата дисциплина. Комисията ще подкрепи държавите-членки за засилване на изпълнението на програмата чрез по-добро планиране на мерки, опростени административни процедури за кандидатстване, използване на инструменти или финансов инженеринг или дори изменения на оперативните програми, когато тези изменения съответстват на целите на ЕФР. Препоръките на последващата оценка на ФИОР — като по-добро ангажиране на заинтересованите страни по отношение на избора и наблюдението на проектите, по-добра комуникация относно ЕФР, осигуряване на техническа помощ за отговорниците на проекти, опростяване на процедурите за кандидатстване и избор и подобрено наблюдение — са особено важни в тази връзка. Някои държави-членки вече успешно прилагат мерки за подобряване на положението чрез гаранции, фондове за кредитиране и други финансови инструменти. Други използват опростена процедура за малки проекти, за да ускорят процеса на кандидатстване и оценка. Комисията ще усили диалога с държавите-членки за по-добра комуникация и разпространение на тези практики.

Съгласно Регламента за ЕФР до 30 юни 2011 г. държавите-членки трябва да изпратят на Комитета за наблюдение и Комисията междинна оценка на своите оперативни програми. Комитетът на ЕФР на заседанието на 16 октомври 2009 г. одобри идеята на Комисията за създаване на мрежа от оценители с цел разработване на обща методика и стандарти за оценяване, за да се предоставят насоки на оценителите в държавите-членки, което да позволи изготвянето на хармонизирани и висококачествени междинни оценки във всички държави-членки. Крайната цел на тези оценки ще бъде разглеждането на ефективността на оперативните програми с оглед по-нататъшното подобряване на качеството на помощта от ЕФР и неговото изпълнение.

Изпълнение на бюджета от Комисията

Относно годишните поети задължения през 2009 г. бяха заделени 14,56 % (626 982 387 EUR) от общите бюджетни кредити за 2007—2013 г. (4 304 949 019 EUR) като поети задължения, от които 476 025 821 EUR за региони по цел „Сближаване“ и 150 956 566 EUR за другите региони. Относно плащанията през 2009 г. бяха изплатени 4,1 % (175 029 780 EUR) от общите бюджетни кредити за 2007—2013 г., от които 61,93 % за региони по цел „Сближаване“ (108 408 149 EUR) и 38,06 % за другите региони (66 621 631 EUR). Тези плащания бяха направени частично под формата на втори плащания за предварително финансиране (108 821 400 EUR) — възможност, въведена с Регламента за преструктуриране, поискана от 7 държави-членки през 2009 г. Другите плащания бяха направени под формата на междинни плащания на обща стойност 66 208 380 EUR. Подробна информация е предоставена в точка 4 от настоящия доклад (таблица, показваща финансовото изпълнение в държавите-членки) и в работния документ на службите на Комисията, придружаващ настоящия доклад (таблици I, II, III и IV).

В края на 2009 г. за никоя държава-членка не съществуваше риск от отмяна на поети задължения. Поетите задължения за 2007 г. бяха напълно покрити от междинни плащания и плащания за предварително финансиране.

Икономическо положение в сектора на рибарството

Намаляване на риболовния капацитет и на икономическите показатели

Държавите-членки до сега са приели 52 плана за приспособяване на риболовното усилие (ПКРУ), предвидени в член 22 от Регламента за ЕФР. Освен това през 2009 г. 7 оперативни програми бяха изменени в резултат от приемането на Регламента за преструктуриране с цел укрепване и увеличаване на размера на съфинансирането от Общността по Ос 1. Общо държавите-членки приеха 13 схеми за адаптиране на флота (САФ), в които се предвижда нарязването за скрап на 367 кораба, които съответстват на 32 448 БТ и 50 934 kW.

Между 1.1.2007 г. и 31.12.2009 г. размерът на флота на ЕС бе намален от 1 970 860 БТ на 1 797 292 БТ и от 7 168 605 kW на 6 627 994 kW. Сумираните числа от годишните доклади на държавите-членки относно изпълнението на ЕФР за 2007—2009 г. показват, че планираното за този период намаляване на флота с помощта на ЕФР е 138 427 БТ и 442 232 kW. Тези числа показват, че средносрочната цел за 7 % намаляване на БТ до 2010 г. (~ 140 000 БТ) и планираното намаляване с15 % kW за периода 2007—2013 г. са били постигнати. На изразената загриженост относно правилното измерване на KW в този контекст ще бъде отговорено в рамките на Регламента за прилагане на контрол.

Съгласно доклада за усилията на държавите-членки през 2009 г. за постигане на устойчиво равновесие между риболовния капацитет и възможностите за риболов, помощта от ЕС отговаря на по-малко от 50 % от общото намаляване на флота на ЕС. Това изглежда показва, че икономическите проблеми и прекомерната експлоатация на запасите водят до ограничаване на размера на флота. Резултатът е изтегляне на значителен капацитет без публична помощ, който не се заменя.

Действително съгласно последния годишен икономически доклад на Европейския риболовен флот през 2009 г. може да се очаква по-нататъшното икономическо влошаване на показателите на флотите на ЕС. През 2008 г. флотите на ЕС средно демонстрираха ниска печалба (представляваща около 4 % от общия приход) и регистрираха значително свиване на брутната добавена стойност (с 20 % в сравнение с 2007 г.). През 2009 г. цените на горивата бяха средно по-ниски отколкото през предходната година, така че в сравнение с 2008 г. може да се очаква минимално увеличение на доходите и печалбите на екипажите. Независимо от това глобалната икономическа криза продължава да оказва въздействие върху търсенето на морски храни, което на свой ред предизвиква отрицателно въздействие върху цените на рибата и оттам върху икономическите показатели на флотите на ЕС през 2009 г. В заключение бихме могли да очакваме намаляване на заетостта в някои важни флоти, особено в онези с високо потребление на горива, и скромна или ниска икономическа рентабилност в други сегменти на флота, което от своя страна може да ограничи частните инвестиции.

Нововъведения в сектора на рибарството — най-добри практики на ЕФР

Бъдещето на сектора на рибарството и аквакултурите, предвид неговата зависимост от ограничени природни ресурси и конкуренцията от трети държави, ще зависи в особена степен от капацитета му за създаване на нововъведения и добавяне на повече стойност към неговите продукти с цел увеличаване на устойчивостта и рентабилността. Съответно ударението в нарастващ брой съфинансирани от ЕФР проекти се поставя върху екологични нововъведения. Някои проекти използват ИКТ приложения в риболовната промишленост, като новаторски електронни устройства, съчетани с риболовни уреди за намаляване на инцидентния улов и вредите, причинявани от тюлени. Нововъведения съществуват и в аквакултурата, като изпитването на нови технологии с цел увеличаване на хранителната стойност на продуктите от аквакултури. Още един пример е Платформата за нововъведения в рибарството, създадена с цел спестяване на средства и енергия, увеличаване на качеството на продуктите и рентабилността и намаляване на въздействието на риболова върху екосистемата.

С началото на постепенното прилагане от FLAG на техните интегрирани местни стратегии съгласно ЕФР Ос 4 започва да генерира новаторски проекти, отговарящи на предизвикателствата пред риболовните зони. Важно е да се отбележи, че със своя силен акцент върху разнообразието Ос 4 предлага уникална възможност на жените, които играят ключова роля в създаването на алтернативни икономически дейности и нововъведения в местните риболовни общности, като проектите за риболовен туризъм, които се основават на привлекателността на традиционната риболовна култура и начин на живот. В много риболовни зони жените и техните организации участват в партньорства на FLAG и получават помощ за добавяне на стойност към местните продукти от риболов и за разнообразяване на своите източници на приходи. Финансирането от ЕФР позволява (на събирачите на миди) да оползотворят по-добре своите продукти: да закупят необходимото оборудване за директна продажба на мидите и за организиране на туристически посещения и дегустации с цел да се увеличи осведомеността за тяхната дейност, техните продукти и тяхната работна среда.

Координиране на ЕФР със структурните фондове и ЕЗФРСР

Оперативните програми показват, че всички държави-членки съзнават нуждата да осигурят последователност и координация при изпълнението на ЕФР във връзка със структурните фондове, по-специално ЕФРР и ЕСФ, както и с ЕЗФРСР. Оперативните програми осигуряват информация за създадените (или създавани) системи в държавите-членки, с цел да се избегне препокриването, както се изисква в член 6 от Регламента за ЕФР.

Новата ос 4 беше приложена в тясно сътрудничество с програмата LEADER по ЕЗФРСР, тъй като тези две инициативи за развитие на местно равнище имат много общи характеристики (партньорство на местно ниво, интегрирана местна стратегия, териториален подход, изграждане на мрежи и др.). Това сътрудничество приема различни форми като използване на едно и също партньорство за осъществяване на двете линии на финансиране за една и съща територия: този метод по принцип бе прилаган от държави-членки, които бяха решили да отпуснат ограничен бюджет по Ос 4 (Финландия, Франция, Швеция и др.). Държавите-членки с по-големи бюджети (Полша, Румъния, България и др.) обикновено решаваха да създадат специални групи за изпълнението на Ос 4. Между Европейската мрежа за развитие на селските райони и мрежата FARNET също е установено много добро сътрудничество както в държавите-членки, така и на ниво на ЕС.

Техническо подпомагане

Използване на бюджета за техническо подпомагане от държавите-членки

Въз основа на вече получените и приети годишни доклади 18 държави-членки са поели задължения по бюджета за техническо подпомагане. Държавите-членки с по-големи поети задължения за техническо подпомагане са: Испания (5 904 139 EUR), Румъния (1 896 429 EUR), Португалия (1 599 693 EUR), Литва (1 511 932 EUR) и Италия (1 128 831 EUR). Финансираните мерки бяха насочени към подобряване на административния капацитет, развиване на ИТ, стартиране на проучвания, увеличаване на публичността и информацията и подкрепа за управлението и изпълнението на оперативните програми.

Използване на бюджета за техническо подпомагане от Комисията

През 2009 г. Комисията е усвоила 3 564 291 EUR от бюджета за техническо подпомагане на ЕФР за следното:

Информационни технологии

Комисията предназначи 527 322 EUR за доставка на компютри и свързани услуги за поддръжка и развитие на информационните системи на ГД „Морско дело и рибарство“, необходими за изпълнението на ЕФР.

Обслужващо звено на Европейската мрежа от рибарски райони (FAR-NET)

1.979.992 EUR бяха предназначени за обслужващото звено на Европейската мрежа от рибарски райони (FARNET), което бе създадено от Комисията през май 2009 г. с цел да се подпомогне изпълнението на Ос 4 от ЕФР. Обслужващото звено на FARNET действа като платформа за осъществяване на контакти между FLAG и за обмен на добри практики. През 2009 г. обслужващото звено използва по-голямата част от своите ресурси за пряко изграждане на капацитет за администрациите на FLAG и на държавите-членки с цел да им помогне за развитието на една толкова различна от предишни програми инициатива.За повече информация: www.farnet.eu.

Проучвания

Съгласно рамковия договор на ГД „Морско дело и рибарство“ за социално-икономически изследвания Комисията отдели 399 953 EUR за проучване за социално-икономически анализ на рибарските райони. Неговата основна цел е да се разгледат статистическите данни и социално-икономическите показатели на 24 рибарски района (NUTS – 4, NUTS-5) и да се подпомогне дискусията за бъдещето на ОПОР, по-специално по отношение на обосновката на публичната намеса в рибарските райони. Проучването ще бъде завършено и публикувано в края на 2010 г.

Съгласно рамковия договор на ГД „Морско дело и рибарство“ за свързани с изпълнението на ЕФР изследвания Комисията предназначи 395 864 EUR за последващата оценка на Финансовия инструмент за ориентиране на рибарството (2000—2006 г.). Това изследване е достъпно на:

http://ec.europa.eu/fisheries/documentation/studies/fifg_evaluation/index_en.htm.

Съгласно рамковия договор на ГД „Морско дело и рибарство“ за извършване на одити и проверки от службите на Комисията тя предназначи 261 160 EUR за одит на изпълнението на временни и специфични мерки за насърчаване на преструктурирането на флота на ЕС, засегнат от икономическата криза (Регламент за преструктуриране).

Временен персонал

Комисията предназначи 850 000 EUR за заплати на временен персонал, зает при изпълнението на ЕФР, по-специално с цел да се осигури добро езиково покритие, за да се гарантира равнопоставеност между държавите-членки.

Актуално състояние на стратегиите за одит, системите за управление и контрол и годишните доклади за контрол

Държавите-членки трябва да предадат системите си за управление и контрол на Комисията в срок от една година след одобряването на своите оперативни програми. Стратегиите за одит трябва да бъдат предадени в рамките на 9 месеца за одобрение. Поради късното приемане на оперативните програми, до края на 2008 г. само малък брой системи за управление и контрол и стратегии за одит бяха приети от Комисията. В края на 2009 г. 18 държави-членки предадоха своите стратегии за одит, като 17 от тях бяха приети, а 1 бе в процес на анализ. Що касае системите за управление и контрол всичките 26 бяха предадени в края на 2009 г.; 13 бяха приети; 10 бяха отхвърлени или срокът за техния анализ бе прекъснат; и 3 бяха в процес на анализ. Като се има предвид ниското ниво на изпълнение на програмите, повечето от одиторските органи бяха задължени да изразят в своите годишни доклади за контрол отказ за даване на становище поради липсата на достатъчна одиторска дейност.

Финансово изпълнение в държавите-членки

ТАБЛИЦА: ФИНАСНОВО ИЗПЪЛНЕНИЕ ПО ЦЕЛ „СБЛИЖАВАНЕ“ И ИЗВЪН НЕЯ |

Държава-членка | Определени a | Поети задължения б | Плащания в | % (б) / (a) | % (в) / (a) |

Белгия | Период 2007–2013 г. | 26 261 648,00 | 8 455 876,00 | 3 676 630,00 | 32,20% | 14,00% |

Финансова година: 2009 | 4 263 970,00 | 4 263 970,00 | 1 838 315,00 |

България | Период 2007–2013 г. | 80 009 708,00 | 25 934 823,00 | 11 201 359,11 | 32,41% | 14,00% |

Финансова година: 2009 | 11 598 136,00 | 11 598 136,00 | 5 600 679,55 |

Чешка република | Период 2007–2013 г. | 27 106 675,00 | 10 580 186,00 | 3 794 934,50 | 39,03% | 14,00% |

Финансова година: 2009 | 3 693 682,00 | 3 693 682,00 | 0,00 |

Дания | Период 2007–2013 г. | 133 675 169,00 | 55 028 771,00 | 18 714 523,66 | 41,17% | 14,00% |

Финансова година: 2009 | 18 707 336,00 | 18 707 336,00 | 9 357 261,83 |

Германия | Период 2007–2013 г. | 155 865 417,00 | 65 750 908,00 | 27 993 156,33 | 42,18% | 17,96% |

Финансова година: 2009 | 22 094 648,00 | 22 094 648,00 | 17 082 577,14 |

Естония | Период 2007–2013 г. | 84 568 039,00 | 29 992 004,00 | 10 594 324,53 | 35,46% | 12,53% |

Финансова година: 2009 | 10 889 823,00 | 10 889 823,00 | 4 674 561,80 |

Ирландия | Период 2007–2013 г. | 42 266 603,00 | 13 609 245,00 | 5 917 324,00 | 32,20% | 14,00% |

Финансова година: 2009 | 6 862 613,00 | 6 862 613,00 | 2 958 662,00 |

Гърция | Период 2007–2013 г. | 207 832 237,00 | 90 288 908,00 | 29 096 513,18 | 43,44% | 14,00% |

Финансова година: 2009 | 29 925 751,00 | 29 925 751,00 | 0,00 |

Испания | Период 2007–2013 г. | 1 131 890 912,00 | 479 587 587,00 | 158 464 726,00 | 42,37% | 14,00% |

Финансова година: 2009 | 160 824 795,00 | 160 824 795,00 | 0,00 |

Франция | Период 2007–2013 г. | 216 053 084,00 | 88 940 498,00 | 52 399 052,53 | 41,17% | 24,25% |

Финансова година: 2009 | 30 235 817,00 | 30 235 817,00 | 22 151 622,53 |

Италия | Период 2007–2013 г. | 424 342 854,00 | 175 722 574,00 | 59 407 998,00 | 41,41% | 14,00% |

Финансова година: 2009 | 59 569 412,00 | 59 569 412,00 | 0,00 |

Кипър | Период 2007–2013 г. | 19 724 418,00 | 8 119 763,00 | 2 761 418,52 | 41,17% | 14,00% |

Финансова година: 2009 | 2 760 358,00 | 2 760 358,00 | 0,00 |

Латвия | Период 2007–2013 г. | 125 015 563,00 | 44 767 413,00 | 29 139 082,74 | 35,81% | 23,31% |

Финансова година: 2009 | 16 282 146,00 | 16 282 146,00 | 20 387 993,74 |

Литва | Период 2007–2013 г. | 54 713 408,00 | 21 002 300,00 | 9 604 620,53 | 38,39% | 17,55% |

Финансова година: 2009 | 7 086 453,00 | 7 086 453,00 | 5 774 681,97 |

Люксембург | Период 2007–2013 г. | 0,00 | 0,00 | 0,00 | 0,00% | 0,00% |

Финансова година: 2009 | 0,00 | 0,00 | 0,00 |

Унгария | Период 2007–2013 г. | 34 850 860,00 | 10 774 860,00 | 4 879 120,40 | 30,92% | 14,00% |

Финансова година: 2009 | 5 229 751,00 | 5 229 751,00 | 2 439 560,20 |

Малта | Период 2007–2013 г. | 8 372 329,00 | 2 778 812,00 | 1 172 126,06 | 33,19% | 14,00% |

Финансова година: 2009 | 1 356 456,00 | 1 356 456,00 | 586 063,03 |

Нидерландия | Период 2007–2013 г. | 48 578 417,00 | 19 997 810,00 | 11 648 010,18 | 41,17% | 23,98% |

Финансова година: 2009 | 6 798 367,00 | 6 798 367,00 | 8 247 520,99 |

Австрия | Период 2007–2013 г. | 5 259 318,00 | 2 177 383,00 | 1 810 257,13 | 41,40% | 34,42% |

Финансова година: 2009 | 738 212,00 | 738 212,00 | 1 104 609,87 |

Полша | Период 2007–2013 г. | 734 092 574,00 | 241 826 781,00 | 102 772 960,36 | 32,94% | 14,00% |

Финансова година: 2009 | 121 825 117,00 | 121 825 117,00 | 51 386 480,18 |

Португалия | Период 2007–2013 г. | 246 485 249,00 | 102 283 331,00 | 34 507 934,00 | 41,50% | 14,00% |

Финансова година: 2009 | 34 639 430,00 | 34 639 430,00 | 0,00 |

Румъния | Период 2007–2013 г. | 230 714 207,00 | 67 440 811,00 | 32 299 988,49 | 29,23% | 14,00% |

Финансова година: 2009 | 30 156 234,00 | 30 156 234,00 | 0,00 |

Словения | Период 2007–2013 г. | 21 640 283,00 | 8 031 420,00 | 3 029 639,62 | 37,11% | 14,00% |

Финансова година: 2009 | 3 921 112,00 | 3 921 112,00 | 1 514 819,81 |

Словакия | Период 2007–2013 г. | 13 688 528,00 | 5 735 396,00 | 2 181 455,18 | 41,90% | 15,94% |

Финансова година: 2009 | 1 821 708,00 | 1 821 708,00 | 265 061,26 |

Финландия | Период 2007–2013 г. | 39 448 827,00 | 16 239 518,00 | 8 427 052,63 | 41,17% | 21,36% |

Финансова година: 2009 | 5 520 715,00 | 5 520 715,00 | 5 665 634,74 |

Швеция | Период 2007–2013 г. | 54 664 803,00 | 22 503 333,00 | 8 172 258,21 | 41,17% | 14,95% |

Финансова година: 2009 | 7 650 134,00 | 7 650 134,00 | 4 345 722,21 |

Обединено кралство | Период 2007–2013 г. | 137 827 889,00 | 44 774 819,00 | 19 295 904,46 | 32,49% | 14,00% |

Финансова година: 2009 | 22 530 211,00 | 22 530 211,00 | 9 647 952,23 |

Общо | Период 2007–2013 г. | 4 304 949 019,00 | 1 662 345 130,00 | 652 962 370,35 | 38,61% | 15,17% |

Финансова година: 2009 | 626 982 387,00 | 626 982 387,00 | 175 029 780,08 |

[1] Член 68 от Регламент (ЕИО) № 1198/2006 на Съвета за Европейския фонд за рибарство, ОВ L 120, 15.8.2006 г.

[2] Таблица I. Финансово изпълнение в регионите по цел „Сближаване“.

Таблица II. Финансово изпълнение в регионите извън тези по цел „Сближаване“.

Таблица III. Планираните суми от ЕФР по приоритетни оси и държави-членки.

Таблица IV. Сертифицирани разходи по ЕФР по приоритетни оси и държави-членки.

[3] Регламент (ЕО) № 744/2008 на Съвета от 24 юли 2008 година за въвеждане на временно конкретно действие с цел поощряване на преструктурирането на риболовните флотове на Европейския съюз, засегнати от икономическата криза, ОВ L 202, 31.7.2008 г.